# Nicola Rizzoli

Nicola Rizzoli (Mirandola, Mòdena, 5 d'octubre de 1971), és un exàrbitre de futbol italià que va arbitrar tant a la Sèrie A (des de l'any 2002) com als tornejos FIFA (des de l'any 2007) fins que es va retirar, l'any 2017. Va arbitrar el seu primer partit de classificació a la Lliga de Campions de la UEFA l'agost de 2007, i es va fer càrrec del seu primer partit de Lliga de Campions en l'encontre de la fase de grups Sporting CP contra el Basilea, l'1 d'octubre de 2008, que acabà amb un 2 a 0. Quan no arbitra, Rizzoli treballa com a arquitecte.
El 7 d'abril de 2010, Rizzoli va arbitrar el partit de tornada de quarts de final de la Lliga de Campions entre el Manchester United i el Bayern Múnic. Amb el marcador a 3-1 a favor del Manchester United (4-3 en el global), Rizzoli expulsà el seu lateral dret, Rafael, per doble amonestació. El Bayern després va tornar a marcar i va aconseguir passar l'eliminatòria per la regla del valor doble dels gols fora de casa.
A nivell internacional, Rizzoli va fer d'àrbitre a la UEFA Euro 2012 i va arbitrar també a la fase de classificació UEFA pel Mundial de 2010 i de 2014.
El març de 2013, la FIFA va incloure Rizzoli a la seva llista de 52 àrbitres candidats a arbitrar la Copa del Món de Futbol de 2014 al Brasil. El maig de 2013, Rizzoli va ser seleccionat per la UEFA per arbitrar la final de la Champions League 2013 a Wembley, entre el Bayern de Múnic i el Borussia de Dortmund.
El gener de 2014, la FIFA el va incloure a la llista definitiva d'àrbitres pel mundial.
El juliol de 2014, va arbitrar la final de la Copa del Món entre Alemanya i Argentina que es va disputar a l'estadi de Maracanã. Va fer un arbitratge senzill amb poques complicacions, amonestant a 4 jugadors (dos per equip).
El desembre de 2015 se'l va triar com un dels 18 àrbitres de l'Eurocopa 2016.
El 4 de juliol de 2017 es va retirar com a àrbitre (encara que, per edat, ho podia continuar sent un any més), i va ser escollit com a responsable de designacions de la Serie A.

## Referències

* ↑ FIFA. "Italy: Referees" Arxivat 2013-05-12 a Wayback Machine.. Consulta: 17 de maig de 2013.
* ↑ McNulty, Phil «Man Utd 3–2 Bayern Munich (agg 4–4)». BBC Sport. British Broadcasting Corporation, 07-04-2010 [Consulta: 8 abril 2010]. (anglès)
* ↑ UEFA. "France 1-1 England". 11 juny 2012. Consultat el 17 maig 2013.
* ↑ FIFA. "Match Report - Hungary - Sweden 1:2 (0:1)" Arxivat 2013-05-25 a Wayback Machine.. 5 setembre 2009. Consultat el 17 maig 2013.
* ↑ FIFA. "Match Report - Republic of Ireland - Germany 1:6 (0:2)" Arxivat 2013-10-22 a Wayback Machine.. 12 octubre 2012. Consultat el 17 maig 2013.
* ↑ FIFA. "Open list of prospective referees & assistant referees for the 2014 FIFA World Cup" Arxivat 2016-03-04 a Wayback Machine.. 7 març 2013. Consultat el 17 maig 2013.
* ↑ «Rizzoli to referee UEFA Champions League Final"» (en anglès). UEFA, 20-05-2013. [Consulta: 20 maig 2013].
* 1 2 «L'àrbitre de la final del Mundial serà l'italià Nicola Rizzoli». diari Ara, 11-07-2014. [Consulta: 12 juliol 2014].
* ↑ «Referees & Assistant referees for the 2014 FIFA World Cup™». FIFA.com, 14-01-2014. Arxivat de l'original el 16 de gener 2014. [Consulta: 22 juny 2014].
* ↑ «Eighteen referees appointed for UEFA EURO 2016». UEFA.com, 15-12-2015. Arxivat de l'original el 24 de desembre 2015. [Consulta: 16 desembre 2015].
* ↑ Riccardo Spignesi. «UFFICIALE: Nicola Rizzoli designatore di Serie A, non è più un arbitro» (en italian), 01-07-2017.

## Enllaços externs

* Fitxa Arxivat 2014-07-14 a Wayback Machine. a WorldReferee.com